Το έκτακτο κλείσιμο των λαϊκών αγορών το Σάββατο και ειδικά μέτρα λειτουργίας από Δευτέρα για τον περιορισμό της διασποράς κορονοϊού ανακοίνωσε, στην ενημέρωσή του ο Νίκος Χαρδαλιάς.

Εκτάκτως αύριο Σάββατο θα είναι κλειστές όλες οι λαϊκές αγορές, σύμφωνα με ενημέρωση του υφυπουργού Πολιτικής Προστασίας.

Επιπλέον, πολλές αλλαγές θα έρθουν από τη Δευτέρα στις λαϊκές.

Συγκεκριμένα, οι λαϊκές θα λειτουργούν με τους μισούς παραγωγούς, οι πάγκοι των οποίων θα πρέπει να έχουν απόσταση 5 μέτρων ο ένας από τον άλλον.

Στη συνέχεια, εκ περιτροπής ανά εβδομάδα θα εναλλάσσονται οι παραγωγοί.

Τέλος, στα σούπερ μάρκετ θα επιτρέπεται πλέον ένα άτομο ανά 15 τ.μ.